Babelscape/SREDFM huggingface dataset:
Ιστορία Γάμου

Το Ιστορία Γάμου (πρωτότυπος τίτλος: Marriage Story) είναι Αμερικανική-Βρετανική δραματική ταινία του 2019, σε σενάριο, παραγωγή και σκηνοθεσία Νόα Μπάουμπακ. Πρωταγωνιστούν οι Σκάρλετ Τζοχάνσον και Άνταμ Ντράιβερ, ενώ σε δευτερεύοντες ρόλους παίζουν ηθοποιοί όπως η Λόρα Ντερν, ο Άλαν Άλντα, ο Ρέι Λιότα, η Τζούλι Χάγκερντι και η Μέρι Γουέβερ. Η πλοκή της ταινίας περιστρέφεται γύρω από ένα ζευγάρι, έναν σκηνοθέτη θέατρου και μία ηθοποιό, οι οποίοι χωρίζουν.

Η ιδέα για την ταινία ξεκίνησε από τον Νοέμβριο του 2017 και την ίδια χρονιά ξεκίνησε και στο καστ ηθοποιών. Η ταινία γυρίστηκε στο Λος Άντζελες και τη Νέα Υόρκη, μεταξύ Ιανουαρίου και Απριλίου του 2018. Η διανομή της ταινίας έγινε από το Netflix, ενώ η παγκόσμια πρεμιέρα τους τον Αύγουστο του 2019, στο Φεστιβάλ Βενετίας. Τον Νοέμβριο του ίδιου έτους κυκλοφόρησε και στις κινηματογραφικές αίθουσες, ενώ έναν μήνα αργότερα και σε streaming. 

Η ταινία, γενικά, έλαβε πολύ θετικές κριτικές και απέσπασε αρκετά βραβεία και υποψηφιότητες. Κυρίως επαινέθηκαν η σκηνοθεσία και το σενάριο του Μπάουμπακ, και οι ερμηνείες των Ντράιβερ, Γιόχανσον και Ντερν. Το δε Αμερικανικό Ινστιτούτο Κινηματογράφου και το National Board of Review, το συμπεριέλαβαν ανάμεσα στις 10 καλύτερες ταινίες της χρονιάς. Η ταινία μεταξύ άλλων ήταν υποψήφια σε έξι κατηγορίας για Όσκαρ, μεταξύ αυτών το Καλύτερης Ταινίας, Καλύτερου Πρωτότυπου Σεναρίου και Ά΄ Ανδρικού και Γυναικείου Ρόλου. ΄Ενώ στα BAFTA, έλαβε 5 υποψηφιότητες και στις Χρυσές Σφαίρες έξι.

Για τον ρόλο της, η Λόρα Ντερν, κέρδισε Όκσαρ Β΄ Γυναικείου Καλύτερου Ρόλυ, Χρυσή Σφαίρα Καλύτερης Ηθοποιού σε Δευτερεύοντα Ρόλο, BAFTA στην κατηγορία Καλύτερης Ηθοποιού σε Δευτερεύοντα Ρόλο και, τέλος, Screen Actors Guild στην κατηγορία Εξέχουσας Ερμηνείας από Γυναίκα Ηθοποιό σε Δευτερεύοντα Ρόλο. Τον Ιανουάριο του 2020, ανακοινώθηκε ότι η ταινία μαζί με άλλες τρεις θα κυκλοφορήσουν από την The Criterion Collection.
Οσορκόν Β΄

Ο Οσορκόν Β΄ ήταν ο 5ος φαραώ της 22ης δυναστείας της Αιγύπτου. Ήταν γιος τού Τακελότ Α΄ και της Καπές. Κυβέρνησε την Αίγυπτο περίπου το διάστημα 872-837 π.Χ. από την Τάνιδα, πρωτεύουσα της δυναστείας αυτής.

Αφού διαδέχθηκε τον πατέρα του, αντιμετώπισε την ανταγωνιστική εξουσία τού εξαδέλφου του Αρσιεσέ, ο οποίος ήλεγχε τις Θήβες και τη Δυτική Όαση στην Αίγυπτο. Δυνητικά η βασιλεία τού Αρσιεσέ θα μπορούσε να αποτελέσει σοβαρή πρόκληση για την εξουσία τού Οσορκόν Β΄, ωστόσο όταν ο Αρσιεσέ απεβίωσε το 860 π.Χ., ο Οσορκόν Β΄ ενήργησε έτσι ώστε να εξασφαλίσει, ότι κανείς άλλος δεν θα αντικαθιστούσε τον Αρσιεσέ. Διόρισε τον γιο του Νιμλότ C ως ανώτερο ιερέα του Αμούν στις Θήβες, θέση που θα ήταν η πηγή για έναν διάδοχο τού Αρσιεσέ. Αυτό στερέωσε την εξουσία τού βασιλιά επί της Άνω Αιγύπτου και από τότε ο Οσορκόν Β΄ κυβέρνησε μία ενοποιημένη Αίγυπτο. Η περίοδος εξουσίας του επρόκειτο να γίνει μία εποχή ευημερίας για τη χώρα και ένα διάστημα οικοδόμησης μνημείων μεγάλης κλίμακας.
Τα γεγονότα της ζωής

Τα γεγονότα της ζωής (γαλλικά: Les Choses de la vie), είναι μια δραματική ταινία Γαλλικής παραγωγής του 1970 σε σκηνοθεσία του Κλοντ Σοτέ, βασισμένη στο ομώνυμο μυθιστόρημα του Πωλ Γκουίναρ. Στους πρωταγωνιστικούς ρόλους είναι η Ρόμι Σνάιντερ, Μισέλ Πικολί και Λέα Μασάρι.
Η ταινία περιστρέφεται γύρω από ένα αυτοκινητιστικό δυστύχημα που βιώνει ο κύριος χαρακτήρας και τα γεγονότα πριν και μετά από αυτό.
Η Συμβολή των ανθρώπων της ΕΣΣΔ στον παγκόσμιο πολιτισμό

εναλλ.=The contribution of the peoples of the USSR to world culture and civilization|μικρογραφία|«Η Συμβολή των ανθρώπων της ΕΣΣΔ στον παγκόσμιο πολιτισμό» (UNESCO)
Το έργο Η Συμβολή των ανθρώπων της ΕΣΣΔ στον παγκόσμιο πολιτισμό είναι πίνακας του Ρώσου ζωγράφου Ίλια Γκλαζούνοφ που εκτίθεται στις κεντρικές εγκαταστάσεις της UNESCO, στο Παρίσι. Το έργο φιλοτεχνήθηκε αποκλειστικά για την UNESCO το 1980 με δωρεά από την ΕΣΣΔ. Ο Γκλαζούνοφ είχε μεγάλη αναγνώριση σε όλη του την ζωγραφική καριέρα και τιμήθηκε από την UNESCO με χρυσό μετάλλιο για «εξέχουσα συμβολή στον παγκόσμιο πολιτισμό».
Στον πίνακα απεικονίζονται οι μεγαλύτερες προσωπικότητες του Σοβιετικού πολιτισμού και ιδιαίτερα της ρωσικής τέχνης, των γραμμάτων και των επιστημών. 

Ο πίνακας περιλαμβάνει ανθρώπους με τεράστια απήχηση στην παγκόσμια κουλτούρα όπως είναι οι ποιητές και λογοτέχνες: Φιόντορ Ντοστογιέφσκι, Αλεξάντρ Πούσκιν, Νικολάι Γκόγκολ, Λέων Τολστόι, Αντόν Τσέχωφ, οι μουσικοί, συνθέτες: Πιοτρ Τσαϊκόφσκι, Σεργκέι Ραχμάνινοφ, Ντμίτρι Σοστακόβιτς, Σεργκέι Προκόφιεφ και άλλα εμβληματικά πρόσωπα όπως: Μιχαήλ Λομονόσοφ, Θεόδωρος Σαλιάπιν, Μιχαήλ Βρούμπελ, Αλέξανδρος Μπλοκ, Γιούρι Γκαγκάριν και άλλοι.

Ο πίνακας, ακόμη, περιλαμβάνει αναφορές στην ρωσική παράδοση και κουλτούρα, όσο και σε φανταστικούς χαρακτήρες, αντικείμενα και αρχιτεκτονική της Ρωσικής Ομοσπονδίας.
Οσορκόν Γ΄

Ο Οσορκόν Γ΄, αιγυπτ. Osorkon ήταν φαραώ της 22ης δυναστείας της Αιγύπτου τον 8ο αι. π.Χ. Με την ενθρόνισή του έλαβε το πριν-το-όνομα επίθετο Ουσερμαατρέ Σετεπενανμούν· επίσης είχε το επίθετο Σι-Εσέ (Ίσιδος υιός). Είναι το ίδιο πρόσωπο με τον διάδοχο και ανώτερο ιερέα τού Αμούν Οσορκόν Β, γιο τού Τακελότ Β΄ από τη μεγάλη βασιλική σύζυγό του Καρομάμα Β΄. Ο πριγκιπας Οσορκόν Β τεκμηριώνεται καλά από το "Χρονικό" του, που αποτελείται από μία σειρά από επιγραφές για τις δραστηριότητές του στις Θήβες, στην Πύλη της Βούβαστης, στο Καρνάκ. Βασίλευσε αργότερα ως Οσορκόν Γ΄ στην Άνω Αίγυπτο για 28 έτη, αφού νίκησε τις αντίπαλες δυνάμεις τού Πεντουμπάστ Α΄/Σοσένκ ΣΤ΄, που είχαν προφανώς αντισταθεί στην εξουσία τού πατέρα του εκεί. Ο Οσορκόν Γ΄ είχε τα τελευταία 5 έτη της εξουσίας του συμβασιλιά τον γιο του Τακελότ Γ΄, όπως μας αναφέρει η επιγραφή Νο.13 στο Νειλόμετρο τού Καρνάκ. Ο επίσημος τίτλος του ήταν μακρύς και επιτηδευμένος: Ουσερμαατρέ, Σετεπεναμούν, Οσορκόν Σι-Εσέ Μερυαμούν, Νετζέρ-Εκά-ουασέτ.
Ζεξ

Το Ζεξ (γαλλικά: Gex) είναι κοινότητα στα ανατολικά της Γαλλίας, στην περιοχή Ωβέρνη-Ρον-Αλπ, στα σύνορα με την Ελβετία. Είναι υπονομαρχία του νομού Αιν με πληθυσμό 13.118 κατοίκους (2017).

Είναι η πρωτεύουσα της φυσικής και ιστορικής περιοχής της χώρας του Ζεξ.

Οι κάτοικοι του Ζεξ ονομάζονται Ζεξουά (ζ), ενώ εκείνοι της περιοχής Ζεξ ονομάζονται Ζεσιάν.
Μπαμπιντερστρόφ

Το Μπαμπιντερστρόφ () είναι μια κοινότητα στον νομό Μοζέλ στο Γκραντ Εστ στη βορειοανατολική Γαλλία.
Κυβέρνηση της Ιταλίας

Η Κυβέρνηση της Ιταλίας αποτελείται από τον Πρωθυπουργό και τους Υπουργούς του Υπουργικού Συμβουλίου. Είναι ο φορέας της εκτελεστικής εξουσίας στο πολιτικό σύστημα της Ιταλίας, που είναι κοινοβουλευτική δημοκρατία ενιαίου κράτους από το 1946. Ο τρόπος οργάνωσης και η δομή της Κυβέρνησης ορίστηκαν στα άρθρα 92-100 του Ιταλικού Συντάγματος. 

Η τρέχουσα είναι η 66η κυβέρνηση της Ιταλικής Δημοκρατίας. Ορκίστηκε την 5η Σεπτεμβρίου 2019, παρουσία του Προέδρου Σέρτζιο Ματαρέλα. Είναι η 2η κυβέρνηση του Πρωθυπουργού Τζουζέπε Κόντε. Είναι κυβέρνηση συνεργασίας των κομμάτων Κίνημα Πέντε Αστέρων, Δημοκρατικό Κόμμα, Ελεύθεροι και Ίσοι και Ιτάλια Βίβα, και περιλαμβάνει ανεξάρτητους πολιτικούς. Περιλαμβάνει 23 Υπουργούς.
Μπαρσαίν

Το Μπαρσαίν () είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία.
Περιφέρεια Μπέυα

Η Περιφέρεια Μπέυα (αγγλικά: "Mbeya Region", σουαχίλι: "Mkoa wa Mbeya"), είναι μια από τις 31 διοικητικές περιφέρειες τις Τανζανίας. Βρίσκεται στα νοτιοδυτικά της χώρας. Η περιφερειακή της πρωτεύουσα είναι η Μπέυα ("Mbeya").

Σύμφωνα με την απογραφή του 2012, ο πληθυσμός στην Περιφέρεια Μπέυα ήταν 1.707.548.

To 2015, η Περιφέρεια Μπέυα ("Mbeya Region") διαχωρίστηκε σε δυο Περιφέρειες - την Περιφέρεια Μπέυα ("Mbeya Region") και την Περιφέρεια Σόνγκουε ("Songwe Region"). Τώρα, η νεοσυσταθείσα Περιφέρεια Μπέυα ("Mbeya Region"), συνορεύει προς τα βορειοδυτικά με την Περιφέρεια Ταμπόρα ("Tabora Region"), προς τα βορειοανατολικά με την Περιφέρεια Σινγκίντα ("Singida Region"), προς τα ανατολικά με την Περιφέρεια Ιρίνγκα ("Iringa Region"), προς τα νοτιοανατολικά με την Περιοχή Ντζόμπε ("Njombe District"), προς τα δυτικά από την Περιφέρεια Σόνγκουε ("Songwe Region") και προς τα νότια, μέσω του Κασουμούλου ("Kasumulu") στην Περιοχή Κυέλα ("Kyela District") τη μοναδική είσοδο / έξοδο με το Μαλάουι ("Malawi").

Το 2016, η πόλη Τουντούμα ("Tunduma") και οι περιοχές Ιλέτζε ("Ileje"), Μπόζι ("Mbozi"), Μόμπα ("Momba") και Σόνγκουε ("Songwe") (οι οποίες δημιουργήθηκαν από το δυτικό τμήμα της Περιοχής Τσούνυα ("Chunya District")) διαχωρίστηκαν από την Περιφέρεια Μπέυα ("Mbeya Region") για να δημιουργήσουν την Περιφέρεια Σόνγκουε ("Songwe Region"). Η Περιφέρεια Μπέυα ("Mbeya Region") κάλυπτε μια επιφάνεια 62.420 τ.χλμ. Σήμερα καλύπτει επιφάνεια 37.700 τ.χλμ.
Χοσέ Μιγκέλ Μπατλ

Ο Χοσέ Μιγκέλ Μπατλ (ισπανικά: "Jose Miguel Battle Sr.", 14 Σεπτεμβρίου 1929 - 4 Αυγούστου 2007) ήταν Κουβανός αστυνομικός και αυτοεξόριστος, ο οποίος πήρε μέρος στην ανεπιτυχή Εισβολή στον Κόλπο των Χοίρων, για να ανατράπει το κομμουνιστικό καθεστώς της Κούβας το 1961. Αργότερα έγινε ο ηγέτης και ιδρυτής της "Η Εταιρείας ", επίσης γνωστή ως "κουβανική μαφία", και επένδυσε στη βιομηχανία τυχερών παιχνιδιών στις Ηνωμένες Πολιτείες και το Περού. Κατηγορηθήκε από την αμερικανική δικαιοσύνη για εκβιασμούς και καταδικάστηκε σε ποινή φυλάκισης 20 ετών.
Φρίντριχσχαφεν

Το Φρίντριχσχαφεν (γερμανικά: "Friedrichshafen") είναι πόλη της νότιας Γερμανίας που βρίσκεται στο κρατίδιο της Βάδης-Βυρτεμβέργης. Χτισμένη πάνω στις όχθες της λίμνης της Κωνσταντίας βρίσκεται στα σύνορα με την Ελβετία και με την Αυστρία και αριθμεί περί τους 58.000 κατοίκους.
Ακαχούτλα

Η Ακαχούτλα ("Acajutla") είναι πόλη και σημαντικό λιμάνι του Ελ Σαλβαδόρ, στην Κεντρική Αμερική. Βρίσκεται σε γεωγραφικές συντεταγμένες πλάτος 13°35΄24΄΄ Βόρειο και μήκος 89°50΄01΄΄ Ανατολικό, στην ακτή του Ειρηνικού Ωκεανού, κοντά στις εκβολές του ποταμού Γκράντε. Αποτελεί το κυριότερο λιμάνι της χώρας, από το οποίο εξάγεται μεγάλο μέρος των εξαγωγών καφέ, ζάχαρης και βάλσαμου του Περού. Διοικητικώς η πόλη υπάγεται στο Διαμέρισμα Σονσονάτε, του οποίου αποτελεί τη δεύτερη μεγαλύτερη πόλη. Το 2012 ο πληθυσμός του δήμου της ήταν 29.701 κάτοικοι. Το μεσοσταθμικό υψόμετρο είναι 24 μέτρα πάνω από τη μέση επιφάνεια της θάλασσας.
Ναντουά

Το Ναντουά (γαλλικά: Nantua) είναι κοινότητα στα ανατολικά της Γαλλίας, στην περιοχή Ωβέρνη-Ρον-Αλπ. Είναι υπονομαρχία του νομού Αιν με πληθυσμό 3.446 κατοίκους (2017).

Οι κάτοικοι αποκαλούνται Ναντουασιέν. Συχνά αναφέρονται και ως Κατολάρ, υποτιμητική ονομασία που τους απέδιδαν στο παρελθόν οι Καλβινιστές του γειτονικού φέουδου της Γενεύης, καθώς οι κάτοικοι της κοινότητας παρέμειναν καθολικοί.
Νόρκις Μπατίστα

Η Νόρκις Μπατίστα ("Norkys Yelitza Batista Villarroel", 30 Αυγούστου 1977 -) είναι Βενεζουελανή ηθοποιός, μοντέλο, επιχειρηματίας και παρουσιάστρια. 

Έγινε διάσημη όταν κατέκτησε τη θέση της 1ης αναπληρωματικής στα καλλιστεία για την Μις Βενεζουέλα 1999. Συμμετείχε επίσης και στους διαγωνισμούς: Μις Ατλάντικ Ιντερνασιονάλ 2000 και Μις Λατίνα Ιντερνασιονάλ 2000 τους οποίους κέρδισε, Μις Μεσοαμέρικα Ιντερνασιονάλ 2000 τερμάτισε 1η αναπληρωματική και Ρέινα Ιντερνασιονάλ ντελ Καφέ 2000 τερμάτισε στο TOP 6.

Ξεκίνησε να διαφημίζει εμπορικά σήματα όπως Movilnet, Chrysler, Veltel και Polar. Εργάστηκε ως φωτομοντέλο για τηλεοπτικές διαφημίσεις και έκανε μια πασαρέλα, ενώ σπούδασε Διοίκηση Επιχειρήσεων στο Εθνικό Πειραματικό Πανεπιστήμιο Σιμόν Ροντρίγκες. Στην τηλεόραση εμφανίστηκε το 2002 στην τηλενουβέλα "Juana La Virgen".

Στις 3 Μαΐου 2003 παντρεύτηκε τον οδοντίατρο, μοντέλο και ηθοποιό Λεονάρδο Λούτινγκερ και στις 20 Ιανουαρίου 2006 γέννησε ένα γιο, τον Σεμπαστιάν. Το 2010 πήραν διαζύγιο. Το 2014 ξεκίνησε τη δίκη της σειρά εσωρούχων και μαγιό.
Nextcloud

Το Nextcloud είναι μια σουίτα λογισμικού πελάτη-διακομιστή για τη δημιουργία και τη χρήση υπηρεσιών φιλοξενίας αρχείων . Η εφαρμογή Nextcloud είναι παρόμοια με αυτή του Dropbox . Σε αντίθεση με το Dropbox, το Nextcloud δεν προσφέρει φιλοξενία χώρου αποθήκευσης αρχείων εκτός χώρου. Το Nextcloud είναι δωρεάν και ανοικτού κώδικα, πράγμα που σημαίνει ότι ο καθένας μπορεί να το εγκαταστήσει και να το χειριστεί στις δικές του ιδιωτικές συσκευές διακομιστή . 

Σε αντίθεση με τις ιδιόκτητες υπηρεσίες όπως το Dropbox, το Office 365 ή το Google Drive, η ανοικτή αρχιτεκτονική επιτρέπει στους χρήστες να έχουν πλήρη έλεγχο των δεδομένων τους. 

Ο αρχικός προγραμματιστής Frank Karlitschek του έργου ownCloud έκανε ένα αντίγραφο-παρακλάδι (fork) του ownCloud και έτσι δημιούργησε το Nextcloud, το οποίο συνεχίζει να αναπτύσσεται ενεργά από τον Karlitschek και άλλα μέλη της αρχικής ομάδας του ownCloud.
Οι Ανατριχιαστικές Περιπέτειες της Σαμπρίνα

Οι Ανατριχιαστικές Περιπέτειες της Σαμπρίνα (αγγλικά: Chilling Adventures of Sabrina) είναι μια αμερικάνικη διαδικτυακή σειρά τρόμου και υπερφυσικού που δημιουργήθηκε από τον Roberto Aguirre-Sacasa για το Netflix. Βασίζεται στην σειρά βιβλίον κόμικ "Οι Ανατριχιαστικές Περιπέτειες της Σαμπρίνα" από την Archie comics. 

H σειρά στρέφετε γύρο την χαρακτήρα της Archie Comics Σαμπρίνα Σπέλμαν, που υποδύεται η Κίρναν Σίπκα, ακόμα πρωταγωνιστούν οι Ρος Λιντς, Λούσι Ντέιβις, Τσανς Περντόμο, Μισέλ Γκόμεζ, Τζαζ Σινκλέρ, Τάτι Γκάμπριελ, Άντελαϊν Ρούντολφ, Ρίτσαρντ Κόιλ, Μιράντα Ότο, Λάκλαν Γουάτσον, Γκάβιν Λέδεργουντ. Αρχικά, τον Σεπτέμβριο του 2017, η σειρά ήταν υπό ανάπτυξη στο CW και σχεδιαζόταν ως αδερφή σειρά του Ρίβερντεϊλ· παρ'όλα αυτά, τον Δεκέμβριο του 2017, μεταφέρθηκε στο Netflix. Τα γυρίσματα έγιναν στο Βανκούβερ, Βρετανικής Κολομβίας.

* "" στο IMDb
Χενσέλα

Η Χενσέλα, η αρχαία Μασκούλα (Βερβερικές γλώσσες: Xencelt ή Maskult, ) είναι η πρωτεύουσα της ομώνυμης επαρχίας ("βιλάγια"), στα βορειοανατολικά της Αλγερίας. Βρίσκεται στα όρη Ωρές, 1200 μ. πάνω από την επιφάνεια της θάλασσας. Η πόλη κατοικείται κυρίως από Βέρβερους Σαουί. Σύμφωνα με την απογραφή του 2008 έχει 108.580 κατοίκους, από 87.196 το 1998 σημειώνοντας ετήσια αύξηση 2,26%.
Τομπίας Στίλερ

Ο Τομπίας Στίλερ ("Tobias Stieler", γενν. στις 2 Ιουλίου 1981) είναι Γερμανός διαιτητής ποδοσφαίρου, με έδρα το Αμβούργο. Είναι διαιτητής της ΣΓ Σόζενχουε της Ποδοσφαιρικής Ένωσης Έσσης. Είναι διαιτητής της FIFA και κατατάσσεται ως διαιτητής της πρώτης κατηγορίας της UEFA.
Ρομπέρ Φαβάρ

Ο Ρομπέρ Φαβάρ (γαλλικά: Marc Robert Favart) (9 Φεβρουαρίου 1911 - 26 Ιουλίου 2003) ήταν Γάλλος ηθοποιός του κινηματογράφου και της τηλεόρασης.
Μαρίτσα Ροδρίγκες

Η Μαρίτσα Ροδρίγκες ("Maritza Rodríguez Gómez", 1 Σεπτεμβρίου 1977 -) είναι Κολομβιανή ηθοποιός, μοντέλο, παρουσιάστρια, επιχειρηματίας και blogger. 

Γεννήθηκε στην Μπαρρανκίγια της Κολομβία, και έχει τρία αδέλφια. Έγινε γνωστή από την τηλενουβέλα "Amantes del desierto" το 2001. Εκτός από τη μητρική της γλώσσα μιλάει και Αγγλικά. Τον Ιούνιο του 2005 παντρεύτηκε τον Εβραιο-Μεξικανό τηλεοπτικό παραγωγό Τζόσουα Μίντς. Στις 11 Νοεμβρίου 2013 ανακοίνωσε ότι είναι έγκυος σε δίδυμα παιδιά και στις 13 Απριλίου 2014 γέννησε δίδυμα αγόρια.

Το 2018 αποφάσισε να αλλάξει το όνομά της σε Σάρα Μίντς αφού επιβεβαίωσε ότι μεταστράφηκε στον Ιουδαϊσμό, θρησκεία του συζύγου της και ότι αποσύρεται από την ηθοποιία.
Ιτάλια Βίβα

Το Ιτάλια Βίβα (Ιταλικά: Italia Viva, σημαίνει «Ζήτω η Ιταλία») είναι ένα φιλελεύθερο πολιτικό κόμμα στην Ιταλία που ιδρύθηκε τον Σεπτέμβριο του 2019. Πρόεδρος του κόμματος είναι ο Ματέο Ρέντσι, ο πρώην Πρωθυπουργός της Ιταλίας και πρώην γραμματέας του Δημοκρατικού Κόμματος (PD).
Τάσος Μπουγάς

Ο Τάσος Μπουγάς (Πύργος Ηλείας, 20 Φεβρουαρίου 1943) είναι Έλληνας τραγουδιστής, στιχουργός και μουσικός της ελληνικής λαϊκής σκηνής ερμηνεύοντας λαϊκά και παραδοσιακά τραγούδια και πρώην επιχειρηματίας.
Τερμαλίτσα Νιετσιέτσα

Η Τερμαλίτσα Νιετσιέτσα ("Termalica Nieciecza"), για λόγους χορηγίας Bruk-Bet Τερμαλίτσα Νιετσιέτσα, είναι επαγγελματικός πολωνικός ποδοσφαιρικός σύλλογος, με έδρα τη Νιετσιέτσα.
Τουρνόν-συρ-Ρον

Το Τουρνόν-συρ-Ρον (γαλλικά: Tournon-sur-Rhône) είναι κοινότητα στα νοτιοανατολικά της Γαλλίας, στην περιοχή Ωβέρνη-Ρον-Αλπ. Είναι υπονομαρχία του νομού Αιν με πληθυσμό 10.307 κατοίκους (2017).

Οι κάτοικοι αποκαλούνται Τουρνοναί (ζ).
Ταξίδι στο Φόβο

Το Ταξίδι στο Φόβο (αγγλικά: Journey into Fear) γνωστή και ως "Κατάσκοποι της Ισταμπούλ", είναι μια αμερικανική κατασκοπευτική ταινία του 1943 σε σκηνοθεσία Νόρμαν Φόστερ, βασισμένη στο ομώνυμο μυθιστόρημα του Έρικ Άμπλερ. Το σενάριο της ταινίας, το οποίο το έγραψε ο Τζόζεφ Κότεν ακολουθεί ευρέως την πλοκή του βιβλίου, με την μόνη διαφορά ότι ο πρωταγωνιστής είναι ένας Αμερικανός μηχανικός. Πρωταγωνιστούν οι Τζόζεφ Κότεν, Ντολόρες Ντελ Ρίο και ο Όρσον Ουέλς. 

Η ταινία ήταν μια συμπαραγωγή της RKO Pictures και της Mercury Productions του Ουέλς.
Αειθαλάς και Ακεψεής

Οι Αειθαλάς και Ακεψεής ήταν Πέρσες μάρτυρες και άγιοι της Ορθόδοξης Εκκλησίας.

Αμφότεροι κατάγονταν από την πόλη Άρβηλα, τη σημερινή πρωτεύουσα του Ιρακινού Κουρδιστάν. Ο Αειθαλάς ήταν αρχικώς ιερέας των ειδώλων, που μεταστράφηκε και ασπάσθηκε τον Χριστιανισμό, ενώ ο Ακεψεής ήταν διάκονος. Αποκεφαλίστηκαν σε άγνωστη χρονικά περίοδο διωγμού των Χριστιανών, επειδή ομολόγησαν την πίστη τους στον Χριστό. Η Ορθόδοξη Εκκλησία τιμά τη μνήμη τους στις 11 Δεκεμβρίου.
Τζον Βάγκνερ

Ο Τζον Βάγκνερ (John Wagner) είναι Αμερικανικής καταγωγής Βρετανός βραβευμένος συγγραφέας και σεναριογράφος, δημιουργός κόμικς. Γεννήθηκε στην Πενσιλβάνια το 1949 αλλά πέρασε τα πρώτα χρόνια της ζωής του στη Σκοτία. Εργάσθηκε ως συγγραφέας ιστοριών για παιδιά και ενήλικες τόσο στις Ηνωμένες Πολιτείες, όσο και στο Ηνωμένο Βασίλειο. Θεωρείται ένας από τους στυλοβάτες της 9ης τέχνης, παγκοσμίως.
Ουίλιαμ Μπάρλεϊ

Ο Ουίλιαμ Μπάρλεϊ (1565;-1614) ήταν Άγγλος βιβλιοπώλης και εκδότης βιβλίων. Ολοκλήρωσε μαθητεία ως υφασματέμπορος το 1587, αλλά σύντομα εργάστηκε στο εμπόριο βιβλίων στο Λονδίνο. Ως ελεύθερος επαγγελματίας της Drapers' Company, ενεπλάκη σε διαμάχη μεταξύ αυτής και της Stationers' Company, σχετικά με το δικαίωμα των υφασματεμπόρων να πωλούν βιβλία.

Ο ρόλος του Μπάρλεϊ στην εκδοτική μουσική της εποχής της Ελισάβετ έχει αποδειχθεί αμφιλεγόμενο ζήτημα μεταξύ των μελετητών. Οι εκτιμήσεις για το πρόσωπό του κυμαίνονται από "έναν άνθρωπο ενέργειας, αποφασιστικότητας και φιλοδοξίας", "σίγουρα σε κάποιο βαθμό μια μάλλον κακή φιγούρα".
Βικτωρία Ακκοραμπόνι

Η Βικτωρία Ακκοραμπόνι ("Vittoria Accoramboni", 15 Φεβρουαρίου 155722 Δεκεμβρίου 1585) ήταν Ιταλίδα ευγενής και ποιήτρια, με συναρπαστική ζωή που απετέλεσε τη βάση για το θεατρικό έργο "Ο λευκός Διάβολος" του Τζων Ουέμπστερ και για αρκετά μυθιστορήματα.
Λουντμίλλα της Βοημίας

Η Λουντμίλλα της Βοημίας (τσεχικά: "Ludmilla") (απεβ. 14 Αυγούστου 1240) από τον Οίκο των Πρεμυσλιδών ήταν κόρη τού δούκα της Βοημίας και με τους γάμους της έγινε πρώτα κόμισσα τού Μπόγκεν και μετά δούκισσα της Βαυαρίας.
Χουάν Τούνιας

Ο Χουάν Τούνιας Μπαχενέτα (ισπανικά: "Juan Tuñas Bajeneta", γεννημένος στις 17 Ιουλίου 1917 στην Αβάνα της Κούβας και αποβιώσας στις 4 Απριλίου 2011 στην Πόλη του Μεξικού του Μεξικού) ήταν Κουβανός ποδοσφαιριστής, ο οποίος αγωνιζόταν ως επιθετικός.
Ακροβολβός

Ο Ακροβολβός ("Acrobolbus") είναι γένος μικρών πρωτόγονων φυτών της ομάδας που αποκαλείται ηπατικά (αγγλ. "liverworts") και επιστημονικά αντιστοιχεί στη συνομοταξία "Μαρχαντιόφυτα" "(Marchantiophyta)", παρόμοια με τα βρύα). Το γένος αυτό περιγράφηκε για πρώτη φορά από τον Γερμανό βιολόγο Κρίστιαν Γκότφρηντ Ντάνιελ Νέες φον Έζενμπεκ στο έργο "Synopsis Hepaticarum" (τόμος 5, έτος 1844).

Τα είδη του ακροβολβού αναπτύσσονται σε υγρά εδάφη. Ο βλαστός τους φέρει δύο σειρές ραχιαίων φύλλων, τη μία απέναντι από την άλλη, καθώς και μία σειρά κοιλιακών φύλλων. Τα αρχεγόνια και η σποριόκαψα σκεπάζονται από ένα κάλυμμα, το "μαρσύπιο", το οποίο βγάζει ριζοειδή μόλις έρθει σε επαφή με το έδαφος. Αυτός είναι και ο βασικότερος τρόπος πολλαπλασιασμού του φυτού.

Σήμερα αναγνωρίζονται γενικά τα παρακάτω 12 είδη ακροβολβού:
* "Acrobolbus bispinosus"
* "Acrobolbus bustillosii"
* "Acrobolbus campylodontus"
* "Acrobolbus ciliatus"
* "Acrobolbus cinerascens"
* "Acrobolbus excisus"
* "Acrobolbus lophocoleoides"
* "Acrobolbus ochrophyllus" 
* "Acrobolbus saccatus"
* "Acrobolbus surculosus"
* "Acrobolbus tenellus"
* "Acrobolbus titibuensis"
Έλιο Φίλιππο Ακκρόκκα

Ο Έλιο Φίλιππο Ακκρόκκα ("Elio Filippo Accrocca", 17 Απριλίου 1923 – 11 Μαρτίου 1996) ήταν Ιταλός ποιητής, κριτικός και μεταφραστής.
Βινίσιους Ζούνιορ

Ο Βινίσιους Ζοζέ Παϊσάο ντε Ολιβέιρα Ζούνιορ ("Vinícius José Paixão de Oliveira Júnior", γενν. στις 12 Ιουλίου 2000), κοινώς γνωστός ως Βινίσιους Ζούνιορ (), είναι Βραζιλιάνος επαγγελματίας ποδοσφαιριστής, ο οποίος αγωνίζεται ως επιθετικός/πλάγιος μέσος για τη Ρεάλ Μαδρίτης. 

Γεννημένος στο Σάο Γκονσάλο, μία πόλη στη μητροπολιτική περιοχή του Ρίο ντε Τζανέιρο, ο Βινίσιους ξεκίνησε την επαγγελματική του σταδιοδρομία από τη Φλαμένγκο, όπου έκανε το επαγγελματικό ντεμπούτο του τον Μάιο του 2017, σε ηλικία 16 ετών. Λίγες εβδομάδες αργότερα, μετεγράφη στην ομάδα της Πριμέρα Ντιβισιόν, Ρεάλ Μαδρίτης, για την οποία υπέγραψε για εθνικό ρεκόρ για παίκτη κάτω των 18 ετών, μία συμφωνία 191 εκατομμυρίων ρεάλ Βραζιλίας (45.000.000 ευρώ), η οποία πραγματοποιήθηκε μετά τα 18α γενέθλιά του.
No Time to Die

Το No Time to Die είναι επερχόμενη ταινία κατασκοπείας και η εικοστή πέμπτη ταινία της σειράς ταινιών Τζέιμς Μποντ. Η ταινία, όπως και οι υπόλοιπες ταινίες Τζέιμς Μποντ, είναι παραγωγής της Eon Productions. Τον ρόλο του φανταστικού πράκτορα της ΜΙ6 Τζέιμς Μποντ παίζει ο Ντάνιελ Κρεγκ για πέμπτη και τελευταία φορά. Η ταινία σκηνοθετήθηκε από τον Κάρι Τζότζι Φουκουνάγκα, ο οποίος έγραψε το σενάριο μαζί με τους Νιλ Πέρβις, Ρόμπερτ Ουέηντ και Φίμπι Ουώλερ-Μπρητζ. Ο Ρέιφ Φάινς, Ναόμι Χάρις, Μπεν Γουίσοου, Ρόρι Κινίαρ, Τζέφρι Ράιτ, Λεά Σεϊντού και Κρίστοφ Βαλτς παίζουν τους ρόλους που είχαν και στη προηγούμενη ταινία, ενώ παίζουν και οι ηθοποιοί Ράμι Μάλεκ, Λασάνα Λιντς, Νταλί Μπενσαλάχ, Μπίλι Μάγκνουσεν και Άνα ντε Άρμας. 

Η ανάπτυξη της ταινίας ξεκίνησε και επιβεβαιώθηκε το 2016. Είναι η πρώτη ταινία της σειράς όπου η διεθνής διανομή της θα γίνει από την Universal Pictures, η οποία απέκτησε τα δικαιώματά διανομής της ταινίας μετά την λήξη της σύμβασης με την Columbia Pictures μετά την κυκλοφορία του "Spectre". Στις Ηνωμένες Πολιτείες, τα δικαιώματα διανομής (καθώς και τα παγκόσμια ψηφιακά και τηλεοπτικά δικαιώματα) ανήκουν στην United Artists Releasing. Η Universal θα διανείμει την ταινία για τα οικιακά μέσα προβολής παγκοσμίως. Ο Ντάνι Μπόιλ ήταν ο αρχικός σκηνοθέτης και συν-συγγραφέας του σεναρίου με τον Τζον Χοτζ. Και οι δύο αποχώρησαν λόγω δημιουργικών διαφορών τον Αύγουστο του 2018. Τον Σεπτέμβριο του 2018 ανακοινώθηκε ότι ο Φουκουνάγκα θα σκηνοθετήσει την ταινία. Η πλειοψηφία των ηθοποιών της ταινίας είχε υπογράψει μέχρι τον Απρίλιο του 2019. Τα γυρίσματα διήρκεσαν από τον Απρίλιο μέχρι τον Οκτώβριο του 2019 με τον προσωρινό τίτλο Μποντ 25. Τον Αύγουστο ανακοινώθηκε ο οριστικός τίτλος της ταινίας. 

Η κυκλοφορία του No Time to Die είχε αρχικά προγραμματιστεί για το Νοέμβριο του 2019, αλλά υπήρξαν αρκετές καθυστερήσεις, ώσπου η κυκλοφορία της ταινίας επαναπρογραμματίστηκε αρχικά για το Φεβρουάριο του 2020, και στη συνέχεια για τον Απρίλιο του 2020.

Η ταινία θα έκανε παγκόσμια πρεμιέρα στο Ρόγιαλ Άλμπερτ Χολ του Λονδίνου στις 31 Μαρτίου 2020. Ύστερα θα κυκλοφορούσε παγκοσμίως. Αναμενόταν να κάνει πρεμιέρα στις 2 Απριλίου 2020 στο Ηνωμένο Βασίλειο και στις 10 Απριλίου 2020 στις Ηνωμένες Πολιτείες της Αμερικής. Η κυκλοφορία της ταινίας επαναπρογραμματίστηκε για το Νοέμβριο του 2020, λόγω των συνεπειών που δημιούργησε στην κινηματογραφική βιομηχανία ο Κορωνοϊός COVID-19. Η ταινία θα κυκλοφορούσε στις 12 Νοεμβρίου 2020 στο Ηνωμένο Βασίλειο και στις 20 Νοεμβρίου 2020 στις Ηνωμένες Πολιτείες της Αμερικής. 

Λόγω της μη υποχώρησης της πανδημίας σε παγκόσμιο επίπεδο και της αβεβαιότητας που αυτό προκάλεσε στην κινηματογραφική βιομηχανία, η προβολή της ταινίας επαναμετατέθηκε για τον Απρίλιο του 2021. Ως ημερομηνία προβολής της ταινίας ορίστηκε η 2α Απριλίου 2021 στο Ηνωμένο Βασίλειο. 

Ύστερα από ανακοίνωση της Eon Productions, μέσω των παραγωγών Μπάρμπαρα Μπρόκολι και Μάικλ Τζ. Γουίλσον, η ταινία θα κυκλοφορήσει τελικά σε όλες τις κινηματογραφικές αίθουσες του κόσμου στις 8 Οκτωβρίου 2021, ενώ στο Ηνωμένο Βασίλειο, αναμένεται να κυκλοφορήσει στις 30 Σεπτεμβρίου 2021.
Χοσέ Φερνάντο Μποναπάρτε

Ο Χοσέ Φερνάντο Μποναπάρτε ("José Fernando Bonaparte", 14 Ιουνίου 1928 – 18 Φεβρουαρίου 2020) ήταν Αργεντινός παλαιοντολόγος, που ανεκάλυψε πολλούς απολιθωμένους σκελετούς δεινοσαύρων στη Νότια Αμερική και ανέδειξε μια νέα γενιά παλαιοντολόγων στη χώρα του. Ο γνωστότερος ίσως Αργεντινός παλαιοντολόγος του 20ού αιώνα, ο Μποναπάρτε έχει χαρακτηρισθεί από τον συνάδελφό του Πήτερ Ντόντσον ως «σχεδόν από μόνος του... ...υπεύθυνος για το γεγονός ότι η Αργεντινή έγινε η έκτη χώρα παγκοσμίως σε διαφορετικά είδη δεινοσαύρων που ανακαλύφθηκαν εκεί».
Άγιος Χρήστος ο Κηπουρός

Ο Άγιος Χρήστος ο Κηπουρός ή ο Αρβανίτης () είναι άγιος του 18ου αιώνα, της Ανατολικής Ορθόδοξης Εκκλησίας, με καταγωγή απο την Αλβανία.
Φούτμπολ Κλουμπ Ιντουστριάλες

Η Φούτμπολ Κλουμπ Ιντουστριάλες Λα Αβάνα (ισπανικά: "Fútbol Club industriales La Habana") είναι κουβανικός ποδοσφαιρικός σύλλογος με έδρα την Αβάνα. 

Ουδεμία σχέση έχει με την ομώνυμή της, Ιντουστριάλες, η οποία, κατά τη διάρκεια της δεκαετίας του 1960 και της δεκαετίας του 1970, κατέκτησε, συνολικά, τέσσερις φορές το Πρωτάθλημα Κούβας.
Οι Δεσποινίδες της Αβινιόν

Οι Δεσποινίδες της Αβινιόν ("Les Demoiselles d'Avignon", αρχικός τίτλος "Το Πορνείο της Αβινιόν"), είναι μεγάλη ελαιογραφία η οποία δημιουργήθηκε από τον Ισπανό καλλιτέχνη Πάμπλο Πικάσο. Ο πίνακας ανήκει στη μόνιμη συλλογή του Μουσείου Μοντέρνας Τέχνης στη Νέα Υόρκη και απεικονίζει πέντε γυμνές ιερόδουλες σε ένα πορνείο στην οδό ντ'Αβινιό, στη Βαρκελώνη. Κάθε μορφή απεικονίζεται με δυσαρμονικό συγκρουσιακό τρόπο και κανένας δεν είναι συμβατικά θηλυκός. Οι γυναίκες εμφανίζονται ελαφρώς επιθετικές και απεικονίζονται με γωνιώδη και εξαρθρωμένα σχήματα. Η μορφή στα αριστερά έχει χαρακτηριστικά προσώπου και φόρεμα αιγυπτιακού ή νοτιοασιατικού στυλ. Οι δύο διπλανές μορφές απεικονίζονται σε ιβηρικό ρυθμό της πατρίδας του Πικάσο, ενώ οι δύο στα δεξιά απεικονίζονται με χαρακτηριστικά που μοιάζουν με αφρικανικές μάσκες. Ο πρωτογονισμός που θυμίζουν αυτές οι μάσκες σύμφωνα με τον Πικάσο, τον παρακίνησαν να «δημιουργήσει ένα άκρως πρωτότυπο καλλιτεχνικό στυλ άγριας δύναμης». Κριτικοί τέχνης έχουν επισημάνει την ομοιότητά του με τις "Λουόμενες" του Πωλ Σεζάν, το άγαλμα "Οβιρί" του Πωλ Γκωγκέν και "Το άνοιγμα της Πέμπτης Σφραγίδας" του Ελ Γκρέκο.

Οι Δεσποινίδες ήταν ένα επαναστατικό και αμφιλεγόμενο έργο. Η προσαρμογή του πρωτογονισμού και η εγκατάλειψη της προοπτικής υπέρ ενός επίπεδου, δυσδιάστατου πεδίου απεικόνισης σηματοδοτούν μια ραγδαία απομάκρυνση από την παραδοσιακή ευρωπαϊκή ζωγραφική. Το έργο προκάλεσε διαδεδομένο θυμό και διαφωνία, ακόμη και στους στενότερους φίλους του ζωγράφου. Ο Ανρί Ματίς θεωρούσε τον πίνακα ένα κακό αστείο, αλλά έμμεσα αντέδρασε σε αυτόν με το έργο του "Λουόμενοι με μια χελώνα" το 1908. Ο Ζωρζ Μπρακ είχε εκφράσει και αυτός τη δυσαρέσκειά του αρχικά, αλλά μελέτησε το έργο με μεγάλη προσοχή και η μετέπειτα φιλία και συνεργασία με τον Πικάσο οδήγησε στη γέννηση του κυβισμού. Πλέον το έργο θεωρείται κομβικό στην ανάπτυξη τόσο του κυβισμού όσο και της σύγχρονης τέχνης.

Την εποχή της πρώτης έκθεσής του το 1916, ο πίνακας χαρακτηρίστηκε ανήθικος. Ο πίνακας, ο οποίος ζωγραφίστηκαν στο ατελιέ του Πικάσο στο Μπατώ-Λαβουάρ στη Μονμάρτρη του Παρισιού, παρουσιάστηκε πρώτη φορά στο κοινό στο Σαλόν ντ'Αντάν τον Ιούλιο του 1916, σε μία έκθεση η οποία διοργανώθηκε από τον ποιητή Αντρέ Σαλμόν. Ήταν σε εκείνη την έκθεση στην οποία ο πίνακας έλαβε το σημερινό του, λιγότερο σκανδαλώδες, όνομα, αντί του ονόματος που είχε επιλέξει ο Πικάσο, "Το πορνείο της Αβινιόν" ("Le Bordel d'Avignon").
Τζόναθαν Πράις

Ο Τζόναθαν Πράις, CBE (αγγλικά: "Jonathan Pryce", 1 Ιουνίου 1947), γεννημένος ως Τζον Πράις ("John Price"), είναι Ουαλός ηθοποιός του θεάτρου, της τηλεόρασης και του κινηματογράφου. Αφού σπούδασε στο Royal Academy of Dramatic Art, κατόπιν εργάστηκε κυρίως στο θέατρο, περί τη δεκαετία του 1970. Περί τα τέλη της δεκαετία κέρδισε βραβείο Ολίβιε, για τον ρόλο τους στο έργο "Άμλετ". Το γεγονός αυτό τον έκανε να συμμετάσχει σε πολλές ταινίες και τηλεοπτικές σειρές, κυρίως σε δευτερεύοντες ρόλους, τη δεκαετία του 1980.

Η πρώτη του επιτυχία ως πρωταγωνιστής στον κινηματογράφο ήρθε με το "Μπραζίλ" (1985). Ο Πράις, έχει λάβει αρκετές καλές κριτικές λόγω της υποκριτικής του προσαρμοστικότητας, ερμηνεύοντας πληθώρα διαφορετικών χαρακτήρων. Μερικές από τις πιο γνωστές ταινίες που έχει συμμετάσχει είναι το "Εβίτα" (1996), το "Tomorrow Never Dies" (1997), στη σειρά "Pirates of the Caribbean", στο "The New World" (2005) και το "The Wife" (2017). Στην τηλεόραση, ιδιαίτερα γωνστός είναι για τη συμμετοχή του στο "Game of Thrones", ως "High Sparrow", αλλά και στο "Taboo".

Μεταξύ των αρκετών βραβεύσεων και υποψηφιοτήτων που έχει λάβει στην καριέρα του είναι δύο βραβεία Tony, το 1977 και το 1991. Το 2020 υπήρξε για πρώτη φορά υποψήφιοα για Όσκαρ στην κατηγορία Α' Ανδρικού Ρόλου για την ταινία "Οι Δύο Πάπες" (2019), ως Πάπας Φραγκίσκος, για την ίδια ταινία - και στην ίδια κατηγορία - έλαβε υποψηφιότητα στα BAFTA και τις Χρυσές Σφαίρες. Ο Πράις ξεκίνησε να έχει σχέση με την ηθοποιό Kate Fahy, το 1972, με την οποία παντρεύτηκε το 2015, αποκτώντας τρία παιδιά.
Γιάνις Ακουράτερς

Ο Γιάνις Ακουράτερς ("Jānis Akuraters", 13 Ιανουαρίου 1876 – 25 Ιουλίου 1937) ήταν Λετονός λογοτέχνης και πολιτικός. Το 1919 ίδρυσε το Εθνικό Θέατρο της Λετονίας.
Κλουμπ ντε Φούτμπολ Καμαγουέι

Η Κλουμπ ντε Φούτμπολ Καμαγουέι (ισπανικά: "Club de Fútbol Camagüey"), επίσης αναφερόμενη ως ΚΦ Καμαγουέι (ισπανικά: "CF Camagüey") είναι κουβανικός ποδοσφαιρικός σύλλογος με έδρα τη Μίνας, κοινότητα της Επαρχίας του Καμαγουέι, ο οποίος αγωνίζεται στην Α΄ Κατηγορία Κούβας.
Neopalpa donaldtrumpi

Το Neopalpa donaldtrumpi είναι είδος σκόρου (νυχτοπεταλούδας) του γένους "Neopalpa" που απαντάται στη Νότια Καλιφόρνια και το Βόρειο Μεξικό. Περιγράφηκε το 2017 από τον επιστήμονα Βάζρικ Ναζάρι (Vazrick Nazari). Είναι γνωστό για τις λευκοκίτρινες φολίδες του κεφαλιού του που θυμίζουν τα μαλλιά του Ντόναλντ Τραμπ και ο Ναζάρι έδωσε το συγκεκριμένο όνομα στον σκόρο επειδή ήθελε να προσελκύσει την προσοχή της κοινής γνώμης στην ανάγκη συνεχούς προστασίας εύθραυστων ενδιαιτημάτων στις Η.Π.Α., τα οποία ακόμη περιέχουν πολλά είδη που δεν έχουν χαρακτηριστεί.
Ζαν Αλαζάρ

Ο Ζαν Αλαζάρ ("Jean Marie Albert Alazard", 5 Αυγούστου 1887 – 3 Οκτωβρίου 1960) ήταν Γάλλος ιστορικός της τέχνης και τεχνοκριτικός, ειδικός στην Αναγέννηση και στον Οριενταλισμό.

Ο Αλαζάρ γεννήθηκε στο χωριό Λακάλμ του Νομού Αβερόν (Aveyron) της νότιας Γαλλίας. Μετά το λύκειο σπούδασε στην Ιταλία, όπου έμεινε αρκετά χρόνια, καθιστάμενος αυθεντία στην αναγεννησιακή τέχνη, και διορίσθηκε γενικός γραμματέας του Γαλλικού Ινστιτούτου της Φλωρεντίας.

Το 1921 ο Αλαζάρ εγκαταστάθηκε στην Αλγερία, όπου συνέχισε τις έρευνές του στην ιταλική τέχνη και άρχισε να ενδιαφέρεται για τον Οριενταλισμό.

Ο Αλαζάρ διετέλεσε κοσμήτορας της Φιλοσοφικής Σχολής στο Πανεπιστήμιο του Αλγερίου και υπήρξε, από το 1930 μέχρι το 1960, ο πρώτος έφορος του Εθνικού Μουσείου Καλών Τεχνών του Αλγερίου, του οποίου την ίδρυση ανέλαβε το 1930. Συνέγραψε πολλά έργα πάνω στις ειδικότητές του.
Adactylidium

Το Adactylidium είναι γένος ακάρεων γνωστό για τον ασυνήθιστο κύκλο ζωής του. 

Το έγκυο θηλυκό άκαρι τρέφεται με ένα μόνο αυγό θυσανόπτερου, παράγοντας πέντε έως οκτώ θηλυκούς απογόνους και έναν αρσενικό. Το μοναδικό αρσενικό άκαρι ζευγαρώνει με όλα τα θηλυκά, όταν βρίσκονται ακόμα εντός της μητέρας. Τα θηλυκά, πλέον γονιμοποιημένα, εξέρχονται από το σώμα της μητέρας τους τρώγοντάς το και αναζητούν νέα αυγά θυσανόπτερων. Το αρσενικό εξέρχεται επίσης, αλλά δεν αναζητά τροφή ή νέους συντρόφους, και πεθαίνει μετά από λίγες ώρες. Τα θηλυκά πεθαίνουν σε ηλικία 4 ημερών, όταν οι ίδιοι οι απόγονοί τους τα τρώνε ζωντανά από το εσωτερικό.
Μόνυ Μαρκ

Η Μόνυ Μαρκ είναι Βελγίδα τραγουδίστρια. Εκπροσώπησε το Βέλγιο στο διαγωνισμό της Eurovision του 1956 με το τραγούδι ""Le plus beau jour de ma vie" και είναι άγνωστο πόσους βαθμούς συγκέντρωσε. Πριν από εκείνη συμμετείχε την ίδια χρονιά ο Φιντ Λεκλέρ ως εκπρόσωπος του Βελγίου στον διαγωνισμό με το τραγούδι "Messieurs les noyés de la Seine"".
Ο Άνθρωπος από την Μασσαλία

Ο Άνθρωπος από την Μασσαλία (Πρωτότυπος τίτλος: The Marseille Contact) είναι ένα αστυνομικό θρίλερ ταινία Γαλλο-Βρετανικής παραγωγής του 1970 σε σκηνοθεσία Ρόμπερτ Πάρις και σενάριο Τζουντ Μπερνάρντ. Πρωταγωνιστούν οι Άντονι Κουίν, Μάικλ Κέιν και Τζέιμς Μέισον.

Η ταινία βασίζεται εν μέρει στον περίφημο Γαλλικό Σύνδεσμο που είδε το φως της δημοσιότητας στις αρχές της δεκαετίας του 1970 και αφορούσε το έμποριο ηρωίνης που γινόταν από την Άπω Ανατολή προς την Ευρώπη, αλλά κυρίως προς τις Ηνωμένες Πολιτείες με ενδιαμέση στάση την Μασσαλία, όπου υπήρχαν παράνομα εργαστήριο επεξεργασίας της ηρωίνης.
Δήμος Νόβατσι

Ο Δήμος Νόβατσι ( ) είναι δήμος στο νότιο μέρος της Βόρειας Μακεδονίας. Αποτελεί μέρος της Περιφέρειας Πελαγονίας. Νόβατσι ονομάζεται επίσης το χωριό στο οποίο βρίσκεται η έδρα του Δήμου Νόβατσι.
The Roop

Το The Roop είναι Λιθουανικό pop rock συγκρότημα από το Βίλνιους. Δημιουργήθηκε το 2014 και αποτελείται από τους Βαϊντότας Βαλιουκεβίτσιους, Ρομπέρτας Μπαραναούσκας και Μάντας Μπανιτσαούσκας. Το γκρουπ έχει κυκλοφορήσει δύο άλμπουμ—"To Whom It May Concern" το 2015 και το "Ghosts" το 2017– και το εκτεταμένης αναπαραγωγής "Yes, I Do" το 2018. Ήταν να εκπροσωπήσουν τη Λιθουανία στον Διαγωνισμό Τραγουδιού της Eurovision 2020 με το τραγούδι "On Fire" αφού κέρδισαν την εθνική επιλογή της χώρας τους, αλλά αργότερα ο διαγωνισμός του 2020 ακυρώθηκε λόγω της πανδημίας του COVID-19. Αντί να επιλαγούν εσωτερικά για το επόμενο έτος, όπως έχουν κάνει πολλές άλλες χώρες, στους The Roop ήταν εγγυημένη μια θέση στον τελικό της εθνικής επιλογής της χώρας τους με το τραγούδι τους "Discoteque", το οποίο κατέληξε να κερδίσει, επιτρέποντάς τους να εκπροσωπήσουν τη Λιθουανία στον Διαγωνισμό Τραγουδιού της Eurovision 2021.
Μερνεΐτ

Η Μερνεΐτ (γράφεται επίσης Μερινέιτ και Μερίτ-Νιθ) ήταν σύζυγος και αντιβασίλισσα της Αρχαίας Αιγύπτου κατά τη διάρκεια της Πρώτης Δυναστείας. Μπορεί να ήταν κυβερνήτης της Αιγύπτου με βάση διάφορα επίσημα αρχεία. Αν αυτό είναι σωστό, μπορεί να ήταν η πρώτη γυναίκα φαραώ και η παλαιότερη βασίλισσα στην καταγεγραμμένη ιστορία. Η εξουσία της ξεκίνησε γύρω στο 2950 π.Χ. για αόριστο χρονικό διάστημα. Το όνομά της σημαίνει "Αγαπητός από την Νιθ" και η στήλη της περιέχει σύμβολα της αρχαίας Αιγυπτιακής θεότητας. Μπορεί να είναι η κόρη της Ντζερ και μάλλον η ανώτερη βασιλική γυναίκα της Ντζετ. Το πρώτο σήμαινε ότι θα ήταν δισέγγονο του Ναρμέρ, πρώτου φαραώ της Αιγύπτου. Επίσης ήταν η μητέρα του Ντεν, ο διάδοχός της. Θάφτηκε στην Αβυδο δίπλα από τους τάφους του συζύγου της και του παιδιού της. Ο τάφος της είναι ο τάφος Y.
Pali się

Το "Fire of Love (Pali się)" είναι ένα τραγούδι από το πολωνικό συγκρότημα Tulia. Εκπροσώπησε την στον στο Τελ Αβίβ. Το τραγούδι απέτυχε να προκριθεί στον μεγάλο τελικό του διαγωνισμού.
Σάο Βισέντε

Το Σάο Βισέντε είναι παραθαλάσσια πόλη και δήμος στην πολιτεία του Σάο Πάολο, στη νοτιοδυτική Βραζιλία. Ο πληθυσμός της το 2015 ανερχόταν σε 355.542 κατοίκους και είναι η πρώτη Αμερικανική περιοχή που η Πορτογάλοι εξερευνητές έφτιαξαν έναν μόνιμο οικισμό.
Say Na Na Na

Το "Say Na Na Na" είναι ένα τραγούδι ερμηνευμένο από τον Τούρκο τραγουδιστή, παραγωγό και τηλεοπτικό παρουσιαστή Σερχάτ. Το τραγούδι γράφτηκε από τον ίδιο τον Σερχάτ με την Μέρι Σούζαν Άπλγκεϊτ. Εκπροσώπησε τον Άγιο Μαρίνο στον στο Τελ Αβίβ και προκρίθηκε στον τελικό, όπου κατέλαβε την 19η θέση, που είναι και η καλύτερη στην ιστορία του Αγίου Μαρίνου στον εν λόγω διαγωνισμό.
Championship Manager

To Championship Manager είναι σειρά βιντεοπαιχνιδιών προσομοίωσης διοίκησης ποδοσφαιρικών ομάδων, το πρώτο εκ των οποίων κυκλοφόρησε το 1992. 

Η φίρμα και το παιχνίδι "Championship Manager" σχεδιάστηκαν από τους αδερφούς Κόλιερ. Σε ένα σενάριο χαρακτηριστικό για πολλές αυτοδημιούργητες ομάδες προγραμματισμού ηλεκτρονικών παιχνιδιών στις πρώτες μέρες της βιομηχανίας, το αρχικό παιχνίδι "Championship Manager" γράφτηκε από το υπνοδωμάτιο τους στο Σρόπσαϊρ της Αγγλίας. Τα αδέρφια στη συνέχεια ίδρυσαν μια εταιρεία ανάπτυξης για να αναπτύξουν το παιχνίδι περαιτέρω, τη Sports Interactive και μετακόμισαν στο Άιλινγκτον του Βόρειου Λονδίνου. Το "Championship Manager" έγινε το δημοφιλέστερο βιντεοπαιχνίδι προσομοίωσης διοίκησης ποδοσφαιρικών ομάδων της δεκαετίας του 1990 και των αρχών της δεκαετίας του 2000, το οποίο έθετε συχνά ρεκόρ πωλήσεων. 

Το 2003, η Sports Interactive χωρίστηκε με την Eidos, τους εκδότες του "Championship Manager". Η Sports Interactive διατήρησε τη βάση δεδομένων του παιχνιδιού και τη μηχανή αγώνων, δημιουργώντας ένα νέο παιχνίδι βασισμένο σε αυτό, το "Football Manager." Η Eidos διατήρησε το όνομα και το interface, με την BGS να αναλαμβάνει την ανάπτυξη του "Championship Manager". Αν και οι δύο σειρές αρχικά έτρεχαν η μία μαζί με την άλλη, οι πωλήσεις του "Championship Manager" άρχισαν να πέφτουν σε σύγκριση με αυτές του "Football Manager". Η πιο πρόσφατη πλήρης έκδοση του Championship Manager ήταν το "Championship Manager 2010", με ένα παιχνίδι iOS για κινητά το 2011, να είναι το τελευταίο παιχνίδι μέχρι σήμερα που κυκλοφόρησε η Eidos. 

Η Square Enix Europe, ιδιοκτήτρια της φίρμας μετά την αγορά της Eidos, αναβίωσε το "Championship Manager" υπό τον τίτλο "Champ Man" το 2013. Έχουν κυκλοφορήσει πέντε παιχνίδια για συστήματα iOS και Android για τάμπλετ και κινητά από τότε.
She Got Me

Το She Got Me είναι ένα τραγούδι ερμηνευμένο από τον Ελβετό τραγουδιστή Λούκα Χέννι. Ήρθε 4ο με 360 βαθμούς εκπροσωπώντας την στον .
Μπάτσος ή αλήτης

Ο Μπάτσος ή αλήτης (γαλλικά: Flic ou voyou)), είναι μια αστυνομική περιπέτεια Γαλλικής παραγωγής 1979, σε σκηνοθεσία Ζωρζ Λοτνέρ. Στους πρωταγωνιστικούς ρόλους είναι οι Ζαν Πολ Μπελμοντό, Μισέλ Γκαλαμπρί και Κλοντ Μπροσέ.
Πωλίνα Σμόλοβα

Ο Πωλίνα Σμόλοβα (λευκορωσικά: Паліна Смолава, Παλίνα Σμολάβα) (γεννημένη στις 3 Σεπτεμβρίου 1980 στο Μινσκ τηςΛευκορωσικής ΣΣΔ, Σοβιετική Ένωση) είναι λαϊκή τραγουδίστρια και η εκπρόσωπος της χώρας στο Διαγωνισμό Τραγουδιού Eurovision 2006 με το τραγούδι "Mum", το οποίο συμμετείχε στον ημιτελικό της Eurovision. Είναι μια από τις πιο γνωστές τραγουδίστριες ποπ στη Λευκορωσία, με πολύ ποιητικά και λυρικά στοιχεία. Η Πωλίνα συμμετέχει σε πολλές συναυλίες και μουσικά φεστιβάλ ποπ σε όλη τη Λευκορωσία και στο εξωτερικό. Κέρδισε το Γκραν Πρι στο Σλαβονικό Παζάρι 2005, ένα μουσικό διαγωνισμό και έλαβε το βραβείο στο Διαγωνισμό για Νέους Καλλιτέχνες.

Η Σμόλοβα ξεκίνησε την καριέρα της στο τραγούδι σε παιδικά συγκροτήματα και αργότερα αποφοίτησε από το τμήμα παραδοσιακού τραγουδιού του Μουσικού Κολλεγίου Γκλίνκα και το Λευκορωσικό Κρατικό Πανεπιστήμιο Πολιτισμού και Τεχνών.

Το 2005, η Πωλίνα έλαβε τον τίτλο "Πολίτης του Μινσκ της Χρονιάς" τίτλο και ψηφίστηκε ως "Έκφραση του Έτους" στα λευκορωσικά μουσικά βραβεία "Τηλεμεταφορά". Είναι, επίσης κάτοχος του πρώτου βραβείο στο φεστιβάλ Φωνές της Ευρώπης το 2003 και μια σειρά από άλλα βραβεία μουσικής.

Το 2012, η Πωλίνα προσπάθησε να εκπροσωπήσει τη Ρωσία στο Διαγωνισμό Τραγουδιού Eurovision 2012 με το τραγούδι "Michael" για τον Μάικλ Τζάκσον. Η Πωλίνα τερμάτισε έβδομη.
Γιον Λούντβικ

Ο Γιον Λούντβικ (John Hassim Lundvik, γ. 27 Ιανουαρίου 1983) είναι Σουηδός τραγουδιστής, τραγουδοποιός και πρώην δρομέας μικρών αποστάσεων. Ήταν μέλος της ομάδας στίβου του ΙΦΚ Βέξιε. Ο Λούντβικ επίσης έχει και μια καριέρα στο τραγούδι και στην σύνθεση τραγουδιών, έχοντας γράψει τραγούδια για ταινίες και για τον γάμο της Βικτόρια, την πριγκίπισσα της Σουηδίας, με τον Ντάνιελ Γουέστλινγκ το 2010.

Το 2018, συμμετείχε στο Melodifestivalen με το τραγούδι "My Turn", τερματίζοντας τρίτος. Εκπροσώπησε τη Σουηδία στον Διαγωνισμό Τραγουδιού της Eurovision 2019 με το τραγούδι "Too Late for Love". Στον ίδιο διαγωνισμό, εκπροσώπησε και το Ηνωμένο Βασίλειο σαν τραγουδοποιός, αφού συνυπογράφει το τραγούδι "Bigger Than Us".
Τσινγκίζ Μουσταφάγιεφ

Ο Τσινγκίζ Μουσταφάγιεφ (Αζερικά: Çingiz Mustafayev, 11 Μαρτίου 1991-) είναι Αζέρος τραγουδιστής, τραγουδοποιός και κιθαρίστας. Εκπροσώπησε το Αζερμπαϊτζάν στον Διαγωνισμό Τραγουδιού της Eurovision 2019 στο Τελ Αβίβ με το τραγούδι "Truth", καταλαμβάνοντας την 8η θέση στον τελικό.
Αντζέλικα Αγκουρμπάς

Η Αντζέλικα Ανατολίεβνα Γιαλίνσκαγια (ρωσικά: Анжелика Анатольевна Ялиньская, μεταγραφή: "Ανζέλικα Ανατόλ'ιεβνα Γιαλίν'σκαγια", λευκορωσικά: Анжаліка Анатольеўна Ялінская, μεταγραφή: "Anzhalika Anatoĺjeŭna Jalinskaja," γεννήθηκε στις 17 Μαΐου 1970, στο Μινσκ), καλύτερα γνωστή ως Αντζέλικα Αγκουρμπάς (ρωσικά: Анжелика Агурбаш; λευκορωσικά: Анжаліка Агурбаш) είναι Λευκορώσα τραγουδίστρια και πρώην μοντέλο που είναι γνωστή διεθνώς για την εκπροσώπηση της Λευκορωσίας στο Διαγωνισμό Τραγουδιού Eurovision 2005.

Η Αγκουρμπάς γεννήθηκε στο Μινσκ της Λευκορωσικής ΣΣΔ της Σοβιετικής Ένωσης. Το 1988 κέρδισε το πρώτο τίτλο Μις Λευκορωσίας όταν ήταν φοιτήτρια της Λευκορωσικής Ακαδημίας Τεχνών. Μεταξύ του 1990 και του 1995 συμμετείχε στο συγκρότημα Βεράσι. Το 1991, η Αντζέλικα κέρδισε τον δεύτερο τίτλο της "Μις Φωτογραφία ΕΣΣΔ" και έγινε το πιο φωτογραφημένο μοντέλο στη Λευκορωσία.

Αφού η Αντζέλικα έφυγε από τους Βεράσι, κυκλοφόρησε τραγούδια όπως τα "Paper Moon", "Night Without a Dream" και "For You". Το 2002 παρουσίασε το καινούργιο του άλμπουμ "Το Αποχαιρετιστήριο Φιλί της Λίκα Γιαλίνσκαγια" την ίδια χρονιά. Η Αγκουρμπάς ήταν ο εκπρόσωπος της Λευκορωσίας Διαγωνισμό Τραγουδιού της Eurovision στο διαγωνισμό του 2005. Το αυθεντικό τραγούδι, "Boys and Girls", μια ροκ μπαλάντα με θέμα την σφαγή στο Μπεσλάν, επιλέχθηκε από μια κριτική επιτροπή μετά από ψηφοφορία των λευκορώσων τηλεθεατών. Ωστόσο, λόγω της κακής φήμης του τραγουδιού σε όλη την Ευρώπη, το κρατικό κανάλι της Λευκορωσίας αποφάσισε σε μια πολύ ασυνήθιστη κίνηση να επιτρέψει την Αντζέλικα να τραγουδάει ένα διαφορετικό τραγούδι για το Κίεβο.

Το τραγούδι Love Me Tonight δεν πήγε καλά στον διαγωνισμό, καθώς βγήκε 13ο στα 25 και αποκλείστηκε.
Σάρα ΜακΤέρναν

Η Σάρα ΜακΤέρναν (11 Μαρτίου 1994-) είναι ιρλανδή τραγουδίστρια-τραγουδοποιός από το Scarriff, στην κομητεία Clare. Είναι γνωστή για την τρίτη θέση στην τέταρτη σεζόν του The Voice της Ιρλανδίας τον Απρίλιο του 2015. Εκπροσώπησε την Ιρλανδία στο διαγωνισμό τραγουδιού της Eurovision 2019 με το τραγούδι "22". Το τραγούδι απέτυχε να προκριθεί στον τελικό του διαγωνισμού.
Λούκα Χέννι

Ο Λούκα Χέννι (8 Οκτωβρίου 1994-) είναι Ελβετός τραγουδιστής, τραγουδοποιός και μοντέλο. Είναι ευρέως γνωστός για τη νίκη του στη σεζόν 9 του "Deutschland sucht den Superstar" το 2012. Εκπροσώπησε την Ελβετία στον Διαγωνισμό Τραγουδιού της Eurovision 2019 με το τραγούδι "She Got Me", καταλαμβάνοντας την 4η θέση στον τελικό του διαγωνισμού.
Προσοχή! Δημόσιος κίνδυνος!

Προσοχή! Δημόσιος κίνδυνος! (γαλλικά: Classe Tous Risques), είναι μια αστυνομική δραματική ταινία Γαλλικής παραγωγής 1960, σε σκηνοθεσία Κλοντ Σοτέ. Στους πρωταγωνιστικούς ρόλους είναι οι Λίνο Βεντούρα, Ζαν Πολ Μπελμοντό, και η Σάντρα Μίλο.
Τεχνητή Λίμνη Ευρέτου

Η Τεχνητή Λίμνη Ευρέτου είναι τεχνητή λίμνη στην Επαρχία Πάφου στην Κύπρο. Το μεγαλύτερο μέρος της λίμνης βρίσκεται στην κοινότητα Ευρέτου (από την οποία προέκυψε και η ονομασία της λίμνης), ενώ μικρά μέρη της βρίσκονται εντός των διοικητικών ορίων των κοινοτήτων Σκούλλι, Τριμιθούσα και Περιστερώνα.
Κέκοβα

thumb|250px|Η Κέκοβα όπως φαίνεται από τα δυτικά
thumb|Ερείπια κάτω από το νερό στις όχθες της Κέκοβας

Η Κέκοβα, επίσης Καράβολα (Λυκιακά: Δολιχίστη ή Δολίχη), είναι ένα μικρό νησί στην Τουρκία, κοντά στο Ντέμρε (Το Ντέμρε είναι η λυκιακή πόλη Μύρα), στην επαρχία Αττάλειας, το οποίο νησί είναι στραμένο προς τα χωριά Σίμηνα (σημερινό Καλέκιοϊ) και Τειμιούσσα (σημερινό Ουτσάιζ). Η Κέκοβα έχει έκταση 4,5 τ.χλμ. και είναι ακατοίκητη. Απέχει 25 χλμ. από το Καστελλόριζο.
Λιλιάνα Πέτροβιτς

Η Λιλιάνα Πέτροβιτς (, 1939-2020) ήταν Σέρβα τραγουδίστρια. Γεννήθηκε στο Μποσάνσκι Μπροντ αλλά μεγάλωσε στο Νόβι Σαντ. Το 1961, η Πέτροβιτς εκπροσώπησε τη Γιουγκοσλαβία στη πρώτη της συμμετοχή στη Γιουροβίζιον, στο Διαγωνισμό Τραγουδιού της Eurovision 1961 με το τραγούδι "Neke davne zvezde" (Μερικά αρχαία αστέρια). Η Πέτροβιτς τερμάτισε στην 8η θέση κερδίζοντας 9 πόντους. Απεβίωσε στις 4 Φεβρουαρίου 2020.
Neke davne zvezde

Το "Neke davne zvezde" ("Κάποια μακρινά αστέρια") ήταν η Γιουγκοσλαβική συμμετοχή στο Διαγωνισμό Τραγουδιού Eurovision 1961, στα σερβοκροατικά από τη Λιλιάνα Πέτροβιτς. Ήταν η πρώτη συμμετοχή από τη Γιουγκοσλαβία στο Διαγωνισμό Τραγουδιού Eurovision.

Το τραγούδι εκτελέστηκε πέμπτο, μετά την Φινλανδία με τη Λάιλα Κινούνεν και το "Valoa ikkunassa" και πριν την ολλανδή Γκρέετγιε Κάουφελντ με το "Wat een dag". Στο κλείσιμο της ψηφοφορίας, έλαβε 9 πόντους, τοποθετώντας τη Γιουγκοσλαβία 8η σε ένα σύνολο 16 χωρών.

Ο επόμενος Γιουγκοσλάβος εκπρόσωπος στο διαγωνισμό του 1962 ήταν η Λόλα Νολάκοβιτς με το "Ne pali svetlo u sumrak".
Αρχαιολογικό Μουσείο Μυστρά

Το Αρχαιολογικό Μουσείο Μυστρά είναι μουσείο στο Μυστρά της Ελλάδας. Παρά την ονομασία έχει χαρακτηριστεί ως Βυζαντινό μουσείο. Εγκαινιάστηκε το 1951 και τα εκθέματα που κυμαίνονται από την παλαιοχριστιανική εποχή έως και τους μεταβυζαντινούς χρόνους, αλλά περιλαμβάνουν επίσης τα παλαιότερα και πιο πρόσφατα στοιχεία.
Moja generacija

Το "Moja generacija" (η Γενιά Μου) ήταν η Γιουγκοσλαβική συμμετοχή για το Διαγωνισμό Τραγουδιού Eurovision 1974, εκτελεσμένη στα σερβοκροατικά από το βετεράνο ροκ συγκρότημα Korni Grupa.

Το τραγούδι εκτελέστηκε έβδομο το βράδυ του διαγωνισμού, μετά τον ισραηλινό Καβαρέτ με το "Natati La Khayay" και πριν τους Σουηδούς ABBA με το "Waterloo". Έλαβε μόνο 6 πόντους, τοποθετώντας το 12ο σε ένα σύνολο 17 χωρών.

Το "Moja generacija" περιέχει τους στίχους με βάση την ανατροφή και το μεγάλωμα των γιουγκοσλαβικών παιδιών που γεννήθηκαν γύρω στο 1942. Ως εκ τούτου συναντάται και ο τίτλος Generacija '42 σε ορισμένες πηγές

Ο επόμενος Γιουγκοσλάβος εκπρόσωπος στο διαγωνισμό του 1975 ήταν ο Πέπελ ιν Κρι με το "Dan ljubezni".
Ne pali svetla u sumrak

Το "Ne pali svetla u sumrak" ("Μην ανάψεις τα φώτα στο σούρουπο") ήταν η Γιουγκοσλαβική συμμετοχή για το Διαγωνισμό Τραγουδιού Eurovision 1962, εκτελεσμένο στα σερβοκροατικά από τη Λόλα Νοβάκοβιτς.

Το βράδυ του διαγωνισμού το τραγούδι εκτελέστηκε δωδέκατο, μετά τον Ζαν Φιλίπ της Ελβετίας με το "Le retour" και πριν από τον Βρετανό Ρόνι Κάρολ με το "Ring-A-Ding Girl". Στο τέλος της ψηφοφορίας το τραγούδι έλαβε 10 πόντους, τοποθετώντας το 4ο σε ένα σύνολο 16 χωρών.

Ο επόμενος Γιουγκοσλάβος εκπρόσωπος στο διαγωνισμό του 1963 ήταν ο Βίτσε Βούκοφ με το "Brodovi".
Κατηγορία:Τραγούδια του 1962
Brodovi

Το "Brodovi" (μετάφραση: "Πλοία") ήταν η Γιουγκοσλαβική συμμετοχή στο Διαγωνισμό Τραγουδιού της Eurovision 1963, εκτελεσμένη στα κροατικά από τον Βίτσε Βούκοφ.

Το τραγούδι εκτελέστηκε ένατο το βράδυ (μετά τους Δανέζους Γκρέτε και Γιον Ίνγκμαν με το "Dansevise" και πριν από την Ελβετή Έστερ Οφάριμ με το "T'en va pas"). Στο κλείσιμο της ψηφοφορίας, έλαβε 3 πόντους, τοποθετώντας το 11ο σε ένα σύνολο 16 χωρών.

Το τραγούδι ασχολείται με τη σημασία των πλοίων στη γειτονιά του Βούκοφ. Λέει ότι όταν δεν υπάρχουν πλοία στα λιμάνια είναι λυπηρό, οι ριβιέρες ερημώνουν και οι γλάροι πεθαίνουν.

Ο επόμενος Γιουγκοσλάβος εκπρόσωπος στο διαγωνισμό του 1964 ήταν ο Σαμπαχουντίν Κουρτ με το "Život je sklopio krug".
Μουσείο Ελληνικών Λαϊκών Μουσικών Οργάνων

Το Μουσείο Ελληνικών Λαϊκών Μουσικών Οργάνων είναι μουσείο και Ερευνητικό Κέντρο Εθνομουσικολογίας στο Αρχοντικό Λασσάνη, στην Πλάκα της Αθήνας στη Ελλάδα. Εκτίθονται περίπου 600 ελληνικά μουσικά όργανα από τα τελευταία 300 χρόνια και έχει πολλά περισσότερα στην αποθήκη του.
Αρχαιολογική Συλλογή του Διεθνούς Αερολιμένα Αθηνών

Η Αρχαιολογική Συλλογή του Διεθνούς Αερολιμένα Αθηνών είναι μουσείο στο Διεθνές Αερολιμένα Αθηνών στα Σπάτα στην Αττική της Ελλάδας.

Η συλλογή δημιουργήθηκε το 2003 και φιλοξενεί πολλά αρχαία αντικείμενα που αποκαλύφθηκαν κατά τις εργασίες κατασκευής στο χώρο που ήταν κάποτε μια ακμάζουσα γεωργική έκταση κατά την αρχαιότητα.

Το μουσείο εγκαινίασε ο Υπουργός Πολιτισμού Ευάγγελος Βενιζέλος και ο Υπουργός Μεταφορών Χρήστος Βερελής και εκείνη την εποχή είχε 172 κομμάτια, κυρίως αμφορείς, εργαλεία, επιγραφές και ανάγλυφα γλυπτά που χρονολογούνται από τη Νεολιθική μέχρι τη Βυζαντινή εποχή.
Γιαν Βόλκο

Ο Γιαν Βόλκο (γεν. 2 Νοεμβρίου 1996) είναι Σλοβάκος αθλητής του στίβου, όπου εξειδικεύεται στα σπριντ των 60, 100 και 200 μέτρων.

Κέρδισε το χρυσό μετάλλιο στο Ευρωπαϊκό Πρωτάθλημα Κλειστού Στίβου 2019, στο αγώνισμα των 60 μέτρων. Είχε κατακτήσει το αργυρό μετάλλιο στην προηγούμενη διοργάνωση, πριν 2 χρόνια, πίσω από τον Ρίτσαρντ Κίλτι.

Έχει κατακτήσει μετάλλια σε Ευρωπαϊκούς Αγώνες, σε Πανεπιστημιάδα και σε Ευρωπαϊκό Πρωτάθλημα κάτω των 23 ετών.